**VIS3 tarkvara üleandmise-vastuvõtmise ja tasuta kasutamiseks andmise kokkulepe**

*(vastavalt digitaalallkirjastamise kuupäevale)*

**Riigikogu Kantselei**, registrikood 74000101, asukoht Lossi plats 1A, 15165 Tallinn, mida esindab direktor Antero Habicht,

**riigi valimisteenistus**, mida esindab riigi valimisteenistuse juht Arne Koitmäe,

**Justiits- ja Digiministeerium**, registrikood 70000898, asukoht Suur-Ameerika 1, 10122 Tallinn, mida esindab justiits- ja digiminister Liisa-Ly Pakosta,

**Riigi Infosüsteemi Amet**, registrikood 70006317, asukoht Pärnu mnt 139a, 15169 Tallinn, mida esindab peadirektor Joonas Heiter

sõlmivad riigivaraseaduse (*RVS*) § 12 lõike 5 alusel allpool olevas punktis 1 nimetatud riigivara (*tarkvara*) üleandmise-vastuvõtmise ja tasuta kasutamiseks andmise kokkuleppe järgmistel tingimustel:

1. Justiits- ja Digiministeerium annab enda valitsemiselt Riigi Infosüsteemi Ameti kaudu üle ja Riigikogu Kantselei võtab enda valitsemisele Riigikogu Kantselei riigi valimisteenistuse kaudu järgmise riigivara:

|  |  |  |
| --- | --- | --- |
| Nimetus | Soetusmaksumus (eurot)  28.02.2025 seisuga | Vara jääkmaksumus  28.02.2025 seisuga |
| Valimiste Infosüsteem (VIS3) | 1 017 638,92 | 1 017 638,92 |

1. Pooled käsitlevad käesolevat kokkulepet riigivara üleandmise aktina RVS § 13 tähenduses.

1. Riigikogu Kantselei annab Justiits- ja Digiministeeriumile õiguse tarkvara tasuta kasutamiseks RVS § 284 lõike 1 tähenduses. Tasuta kasutamiseks andmine hõlmab kõikide tarkvara autoriõiguste litsentseerimist Justiits- ja Digiministeeriumile kogu ulatuses, mida võimaldavad Riigikogu Kantseleile kuuluvad või litsentseeritavad autoriõigused. Riigikogu Kantselei kinnitab, et punktis 1 nimetatud tarkvara kasutamiseks antav litsents on kasutamiseks igal eesmärgil, tagasivõtmatu, tasuta, territoriaalselt piiramatu, edasiantav, sealhulgas all-litsentseeritavalt, ja tähtajatu.

1. Justiits- ja Digiministeerium annab Riigi Infosüsteemi Ametile õiguse tarkvara tasuta kasutamiseks tähtajatult, igal eesmärgil ja edasiantavalt, sealhulgas all-litsentseeritavalt, kogu ulatuses, milles vastava õiguse sai Justiits- ja Digiministeerium kokkuleppe punkti 3 alusel.

|  |  |  |  |
| --- | --- | --- | --- |
| Riigikogu Kantselei | Riigikogu Kantselei riigi valimisteenistus | Riigi Infosüsteemi  Amet | Justiits- ja Digiministeerium |
| *(allkirjastatud digitaalselt)* | *(allkirjastatud digitaalselt)* | *(allkirjastatud digitaalselt)* | *(allkirjastatud digitaalselt)* |
| Antero Habicht | Arne Koitmäe | Joonas Heiter | Liisa-Ly Pakosta |
| direktor | valimisteenistuse juht | peadirektor | minister |

2